The Call of Cthulhu

The Call of Cthulhu – Cthulhu šauksmas, amerikiečių siaubo rašytojo Howard Phillips Lovecraft apsakymas, parašytas 1926 m. vasarą ir pirmą kartą atspausdintas 1928 m. žurnalo „Weird Tales“ vasario mėnesio numeryje. Centrinė figūra kūrinyje – antgamtinė vandenyno būtybė Cthulhu.

 Personažai 
 George Gammell Angell – pagrindinio herojaus senelis, tyrinėjęs Cthulhu kultą ir su juo susijusius paslaptingus įvykius; pats miręs neaiškiomis aplinkybėmis, bet palikęs anūkui tyrinėjimų rezultatus.
 Francis Wayland Thurston – antropologas iš Bostono, tarp  senelio paliktų daiktų radęs molio bareljefą su Cthulhu atvaizdu ir pradėjęs savo tyrimą, susijusį su paslaptinga senelio mirtimi ir Cthulhu kultu.
 John Raymond Legrasse – policjos inspektorius iš Naujojo Orleano, su būriu kolegų dalyvavęs sulaikant sektantus, garbinusius Cthulhu.
 Henry Anthony Wilcox – skulptorius, būdamas pusiau miego būsenoje sukūręs Cthulhu molinę statulėlę; jį kankina haliucinacijos, naktiniai košmarai.
 Gustav Johansen – jūreivis iš Norvegijos laivo „Ema“, vienintelis 1925 m. kovo mėn. išgyvenęs po susitikimo su „mirusiu, bet miegančiu“ Cthulhu Ramiojo vandenyno pietuose esančiame mieste-saloje R'lyeh; grįžęs į gimtinę ir aprašęs savo išgyventą istoriją, paslaptingai miršta.

 Siužetas 

Apsakymas susideda iš trijų dalių. Tai Bostono anropologo pasakojimas apie paslaptingos okeano būtybės tyrinėjimus.

 Pirmoje dalyje pasakojama apie skulptoriaus sukurtą molio statulėlę, jam beveik miegant. Kaip paaiškėjo, daugelis vietos gyventojų tuo laikotarpiu taip pat, kaip ir skulptorius kentėjo nuo baisių sapnų. Statulėlė buvo labai panaši į tą, kurią policija rado pas sektantus prieš 17 metų per jų sulaikymo operaciją.
 Antroje dalyje policininkas pasakoja istorikų simpoziume, kaip pagal gyventojų skundus su policijos būriu likvidavo sektantų grupę, kurioje vyravo nežabotos orgijos, žmonių aukojimai. Iš jų neteko daug ko nors sužinoti, nes daugelis jų buvo tiesiog pamišę. Istorikus nustebino jų grupėje sekamos mantros žodžiai „Ph'nglui mglw'nafh Cthulhu R'lyeh wgah'nagl fhtagn“ („Savo namuose R'lyeh negyvas Cthulhu laukia sapnuodamas savo valandos“). Kai kurie iš istorikų, savo nuostabai, tyrinėję eskimų papročius, žinojo tarp jų esant lygiai tokią pačią mantrą.
 Trečioje dalyje norvegų jūreivis su komanda po mūšio su jūrų piratais atsidūręs paslaptingų formų mieste-saloje R'lyeh, sutinka pabudusį Cthulhu. Šiam jūreiviui vieninteliam pasiseka išsigelbėti pabėgant piratų burlaiviu, kuriame taip pat buvo paslaptingos būtybės statulėlė ...

 Įamžinimas 

Pagal šį kūrinį 2005 m. pastatytas to paties pavadinimo siaubo filmas, sukurti žaidimai. Cthulhu personažas naudojamas daugelyje vėlesnių H.P. Lavkrafto kūrinių bei kitų siaubo žanro rašytojų kūryboje, muzikoje (ypač heavy, gothic metal), komiksuose ir kt.

 Nuorodos 

 Cthulhu svetainė  

Kategorija:Fantastiniai apsakymai